b'\n_START_ARTICLE_\nDeinonychus\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nDeinonychuksen pituus oli 3\xe2\x88\x924 metri\xc3\xa4 ja paino noin 80 kilogrammaa. Takajalkojen sirppikynnen pituus oli 12 senttimetri\xc3\xa4. Fossiileista ei ole l\xc3\xb6ydetty j\xc3\xa4lki\xc3\xa4 h\xc3\xb6yhenpeitteest\xc3\xa4, mutta Dromaeosauridae-heimon lajeilla oletetaan olleen h\xc3\xb6yhenpeite.\n_START_SECTION_\nJurassic Park\n_START_PARAGRAPH_\nJurassic Parkista tutut Velociraptorit muistuttavat enemm\xc3\xa4n Deinonychuksia, mutta niiden nopeutta ja varsinkin kokoa on silti liioiteltu. Siksi oikeammin voisikin sanoa, ett\xc3\xa4 kyseisess\xc3\xa4 elokuvassa esiintyneet liskot olivat Velociraptorin suurempia sukulaisia Deinonychuksia. Elokuvan tekoaikaan jotkut paleontologit luokittelivat Deinonychuksen Velociraptorin lajiksi (nimell\xc3\xa4 Velociraptor antirrhopus) mihin hypoteesiin my\xc3\xb6s niin alkuper\xc3\xa4isteoksen kuin elokuvankin raptorit perustuvat. Hypoteesi kuitenkin hyl\xc3\xa4ttiin muutama vuosi elokuvan teon j\xc3\xa4lkeen.'